ປ. ໄນຈີເຣຍຄົນໃໝ່ ອາດເສີມຂະຫຍາຍ ບົດບາດ ຂອງ ສຫລ ໃນການຕໍ່ສູ້ ກັບກຸ່ມໂບໂກ ຮາຣາມ 
ລັດຖະບານຊຸດໃໝ່ ຂອງທ່ານ Buhari ອາດອຳນວຍໂອກາດໃຫ້ ສະຫະລັດ ແລະ ໄນຈີເຣຍ ຈັດຕັ້ງການພົວພັນ ຄືນອີກ ຫລັງຈາກທີ່ໄດ້ຕຶງຄຽດຜ່ານມາ.
ການປ່ຽນແປງຂອງຜູ້ນຳໄນຈີເຣຍ ອາດພາໃຫ້ມີຄວາມຫວັງ ຄັ້ງໃໝ່ ໃນຄວາມພະຍາຍາມຂອງສະຫະລັດ ເພື່ອຊ່ອຍເຫຼືອ ປະເທດດັ່ງກ່າວ ຕໍ່ສູ້ກັບພວກໂບໂກ ຮາຣາມ ບັນດານັກວິເຄາະ ກ່າວວ່າ ພິທີສາບານໂຕ ເຂົ້າຮັບຕຳແໜ່ງ ປະທານາທິບໍດີ ໄນຈີເຣຍຂອງ ທ່ານ Muhammadu Buhari ໄດ້ອຳນວຍໃຫ້ ທັງສອງປະເທດຈັດຕັ້ງການພົວພັນ ນຳກັນຄືນອີກ ຫລັງຈາກທີ່ ໄດ້ຕຶງຄຽດມາພາຍໃຕ້ອະດີດປະ ທານາທິບໍດີ Goodluck Jonathan ຜູ້ສື່ຂ່າວວີໂອເອປະຈຳກະຊວງ ການຕ່າງປະເທດ Pam Dockins ມີລາຍງານກ່ຽວກັບເລື້ອງນີ້ ຊຶ່ງ ໄຊຈະເລີນສຸກ ຈະນຳມາສະເໜີທ່ານໃນອັນດັບຕໍ່ໄປ ວີດີໂອ ທີ່ໄດ້ນຳອອກເຜີຍແຜ່ທາງອິນເຕີເນັດ ຫຼື online ໃນ ອາທິດແລ້ວນີ້ ສະແດງໃຫ້ເຫັນວ່າ ພວກນັກຕໍ່ສູ້ ກຸ່ມໂບໂກ ຮາຣາມ ໄດ້ນຳໃຊ້ສັນຍາລັກຂອງ ໃນວີດີໂອດັ່ງກ່າວ ນັກຕໍ່ສູ້ຫົວຮຸນແຮງຄົນນຶ່ງ ກ່າວຫາພວກປະເທດ ທີ່ຕໍ່ສູ້ກັບກຸ່ມໂບໂກ ຮາຣາມ ວ່າ ຂີ້ຕົວະກ່ຽວກັບເລື້ອງຄວາມສຳເລັດໃນ ການກົດດັນໃຫ້ກຸ່ມດັ່ງກ່າວ ແຕກ ຖອຍໄປນັ້ນ ວີດີໂອນີ້ໄດ້ນຳອອກເຜີຍແຜ່ ບໍ່ເທົ່າໃດມື້ ຫຼັງຈາກປະທານາທິບໍດີ Muhammadu Buhari ທີ່ໄດ້ສາບານໂຕເຂົ້າຮັບຕຳແໜ່ງໃໝ່ໆ ສັນຍາວ່າ ຈະຖືເອົາເລື້ອງການຕໍ່ສູ້ ກັບ ກຸ່ມໂບໂກ ຮາຣາມ ເປັນບູລິມະສິດສຳຄັນສຸດ ອັນເປັນບັນຫາ ທີ່ທ່ານໄດ້ປຶກສາຫາລື ກັບ ລັດຖະມົນຕີຕ່າງປະເທດ ສະຫະລັດ ທ່ານ John Kerry ທີ່ໄດ້ໄປຮ່ວມພິທີເຂົ້າຮັບຕຳ ແໜ່ງຂອງທ່ານ Buhari ຜູ້ອຳນວຍການ ສູນສຶກສາອາຟຣິກາ ທ່ານ J Peter Pham ກ່າວວ່າ ມັນເປັນເລື້ອງ ສຳຄັນ ທີ່ສະຫະລັດ ບໍ່ຄວນອະນຸຍາດປ່ອຍໃຫ້ຄວາມເຄັ່ງຕຶງຕ່າງໆ ກັບລັດຖະບານ ຊຸດກ່ອນ ກາຍເປັນບັນຫາຮ້າຍແຮງກວ່າເກົ່າ ທ່ານ Pham ເວົ້າວ່າ ທ່ານ Pham ກ່າວວ່າ ໄນຈີເຣຍບໍ່ແມ່ນປະເທດທຸກຍາກ ເຖິງແມ່ນວ່າ ໃນປັດຈຸບັນປະເທດ ດັ່ງກ່າວພວມປະສົບກັບບັນຫາຕ່າງໆ ທາງດ້ານເສດຖະກິດ ທ່ານ Pham ເວົ້າຕໍ່ໄປວ່າ ທ່ານ Mohammed Rahim ນັກວິເຄາະເລື້ອງການຕໍ່ຕ້ານກຸ່ມຫົວຮຸນແຮງຈັດ ໃນທະວີບ ອາຟຣິກາ ຜູ້ທີ່ໄດ້ສົນທະນາໃນລາຍການ  ຂອງວີໂອເອ ກ່າວວ່າ ສະຫະລັດ ແລະ ບັນດາປະເທດມະຫາອຳ ນາດອື່ນໆຂອງໂລກ ຄວນຈະເພັ່ງເລັງໃສ່ ການຊ່ອຍເຫຼືອ ຊຸມຊົນຕ່າງໆ ທີ່ໄດ້ຮັບຜົນກະທົບໂດຍກົງ ຈາກການລັກພາໂຕໄປ ແລະ ການໂຈມຕີ ຂອງກຸ່ມໂບໂກ ຮາຣາມ ທ່ານ Rahim ເວົ້າວ່າ ໃນການສະລຸບລາຍງານ ເຈົ້າໜ້າທີ່ອາວຸໂສຄົນນຶ່ງ ຂອງກະຊວງການ ຕ່າງປະເທດ ກ່າວ ວ່າ ສະຫະລັດຫວັງວ່າ ຈະໄດ້ດຳເນີນການເພີ້ມຕື່ມ ອີກ ເພື່ອຊ່ອຍເຫຼືອປະເທດໄນຈີເຣຍ ຕໍ່ສູ້ກັບກຸ່ມໂບໂກ ຮາຣາມ ລວມ ທັງການເຝິກແອບ ທະຫານນຶ່ງກອງ ໃນທ້າຍປີນີ້